༄༅།།ཆོས་ཕྱོགས་ནས་རྒྱུ་འབྲས་ལ་གཞི་བཅོལ་བའི་རྟེན་ཅིང་འབྲེལ་བར་གལ་གནད་ཆེན་པོ་བྱེད་ཅིང་།འགྲོ་བ་མི་རྣམས་ཀྱིས་རང་ཉིད་སྤྱང་གྲུང་འཛོམས་ཤོས་དང་།ཉམས་མྱོང་ཆེ་ཤོས།ཐོབ་ཐང་ཆེ་ཤོས།ཐོན་ཁུངས་རྒྱུ་ཆར་བདག་ཐོབ་ཆེ་ཤོས་ཡོད་པའི་ངོས་འཛིན་བྱེད་ཀྱི་ཡོད་པ་རེད།ལྟོས་མེད་ཀྱི་དབང་ཆས་ལྟོས་མེད་ཀྱི་ངན་ལྷད་ཞུགས་ཟེར་བའི་ཁ་དཔེ་བཞིན་ང་ཚོ་མིའི་རིགས་ཀྱིས་རང་ཉིད་འཛམ་གླིང་འདིའི་བདག་པོ་རང་རྐྱ་བ་ཡིན་སེམས་ཤིང་།རིམ་བཞིན་དེ་ལྟར་ཡིན་ཤག་བྱས་ཏེ་སྐབས་རེ་ཤེས་བཞིན་དང་སྐབས་རེ་སྣང་མེད་ཀྱིས་ལོག་པར་སྤྱོད་ཀྱི་ཡོད་རེད།དེའི་ཉེར་ལན་གྱི་སྡུག་བསྔལ་མྱང་དུས་འབྲས་བུ་དེའི་ས་བོན་རང་གིས་བཏབ་པ་ཡིན་པ་བརྗེད་དེ་གཞན་ལ་ཁག་དཀྲི་བྱེད་ཅིང་རང་ཉིད་ཀྱི་བྱ་སྤྱོད་ལ་བསམ་གཞིག་མི་བྱེད་པ་རེད།